b'\n_START_ARTICLE_\nLouis Spehek\n_START_SECTION_\n\xc5\xbdivljenje in delo\n_START_PARAGRAPH_\nV ZDA je emigriral leta 1902, ko je pri\xc5\xa1el v Mansfield v Ohiu, ampak se je pozneje, leta 1905, zaradi ve\xc4\x8djega ob\xc4\x8dinstva preselil v Cleveland._NEWLINE_Louis je prvi\xc4\x8d za\xc4\x8del snemati \xc5\xbee leta 1913, pozneje pa pri podjetju Victor Talking Machine Co. v Clevelandu leta 1924, kjer je pri\xc4\x8del sodelovati z Mattom Hoyerjem in posnela sta dve 78-rpm plo\xc5\xa1\xc4\x8di. Poleg igranja s Hoyerjem je posnel \xc5\xa1e eno plo\xc5\xa1\xc4\x8do s pevko Avgusto Danilovo. Leta 1928 je podpisal pogodbo s Columbia Phonograph Company in posnel \xc5\xa1est 78-rpm plo\xc5\xa1\xc4\x8d._NEWLINE_V lasti je imel podjetje za gradnjo ograj, bil pa je tudi prvi, ki je ameri\xc5\xa1kim Slovencem predstavil znameniti Pov\xc5\xa1ter tanc ali Ples z blazino._NEWLINE_Ob njem sta pozneje igrala \xc5\xa1e njegova sina Louis in Frank. Spremljala sta ga na porokah, krstih in raznoraznih prireditvah.'